|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2017 m. sausio 3 d. |
| įsakymu Nr. AD1-22 |

**KLAIPĖDOS MIESTO SAVIVALDYBĖS PASIRENGIMO GRIPO PANDEMIJAI**

**2017–2019 METŲ PLANAS**

1. Klaipėdos miesto pasirengimo gripo pandemijai 2017−2019 metų planas (toliau – Planas) yra trumpos trukmės strateginio planavimo dokumentas, nustatantis gripo pandemijos etapus ir lygius, pasirengimo gripo pandemijai tikslą ir uždavinius, įgyvendinamas priemones ir jų vertinimo kriterijus.

2. Planas parengtas siekiant įgyvendinti Lietuvos sveikatos 2014–2025 metų programoje, patvirtintoje Lietuvos Respublikos Seimo 2014 m. birželio 26 d. nutarimu Nr. XII-964 „Dėl Lietuvos sveikatos 2014–2025 metų programos patvirtinimo“, nustatytą ketvirtojo tikslo „Užtikrinti kokybišką ir efektyvią sveikatos priežiūrą, orientuotą į gyventojų poreikius“ šeštąjį uždavinį „Užtikrinti sveikatos priežiūrą krizių ir ekstremalių situacijų atvejais“ ir Nacionalinės visuomenės sveikatos priežiūros 2016–2023 metų plėtros programos, patvirtintos Lietuvos Respublikos Vyriausybės 2015 m. gruodžio 9 d. nutarimu Nr. 1291 „Dėl Nacionalinės visuomenės sveikatos priežiūros 2016–2023 metų plėtros programos patvirtinimo“ trečiojo tikslo „Užtikrinti visuomenės sveikatos priežiūros sistemos tvarumą“ antrąjį uždavinį „Gerinti visuomenės sveikatos priežiūros sistemos valdymą“.

3. Plane vartojamos sąvokos apibrėžtos Lietuvos Respublikos žmonių užkrečiamųjų ligų profilaktikos ir kontrolės įstatyme ir Lietuvos Respublikos civilinės saugos įstatyme.

4. Gripo pandemija siejama su sergančių asmenų gausa, dideliu sveikatos priežiūros įstaigų darbo krūviu, sutrikdytu kasdieniu gyvenimo ritmu, dideliu ligos komplikacijų ir mirčių skaičiumi:

4.1. Pandeminis gripo virusas atsiranda staiga, sergamumas per 2–3 savaites pasiekia aukščiausią lygį, suserga iki 50 procentų populiacijos (rizikos grupių asmenų – net iki 80 procentų). Dėl išplėtoto transporto priemonių tinklo virusas greitai išplinta kaimyninėse šalyse ir visame pasaulyje.

4.2. Mieste gripo pandemijos metu gripu ir ūminėmis viršutinėmis kvėpavimo takų infekcijomis susirgs daugiau kaip 70 000 gyventojų. Ligonių, kuriems reikės klinikinių konsultacijų, bus daugiau nei 38 tūkstančiai, iš jų – apie 380 (1 %) bus hospitalizuojami. Sunkių ligonių, kuriems reikės reanimacinio gydymo, bus apie 58 (15 % nuo hospitalizuotų). Per visą pandemijos laikotarpį gali mirti apie 14 žmonių.

4.3. Hospitalizuotų asmenų 7–10 dienų gydymui reikės apie 200 stacionarinių lovų. Dėl to teks didelis krūvis sveikatos apsaugos tarnyboms – dideli sunkių ligonių srautai ir mažas darbuotojų skaičius.

4.4. Pandemijos metu reikės padidinti asmens sveikatos priežiūros įstaigose registratūros darbuotojų ir telefonų linijų registratūrose skaičių. Sveikatos priežiūros įstaigos privalo organizuoti papildomas medikų brigadas ligoniams aptarnauti namuose, aprūpinant jas transportu ir asmeninėmis apsaugos priemonėmis. Besikreipiančių ligonių srautus pertvarkyti taip, kad karščiuojantys ligoniai būtų priiminėjami atskirai nuo kitų ligonių. Prailginti savaitinio ir valandinio darbo trukmę. Aprūpinti medicinos personalą asmeninėmis apsaugos priemonėmis.

4.5. Daugelyje įstaigų, įmonių kas ketvirtas darbuotojas nedirbs 5–8 dienas apie 3 mėnesius. Mokyklose ir kitose uždarose bendruomenėse gripas plis greičiau, o tai gali nulemti poreikį uždaryti mokyklas. Nedarbingumo atvejų skaičių padidins darbuotojų poreikis pasirūpinti šeimos nariais.

5. Pagrindinės gripo pandemijos poveikio kryptys: sveikatos sektorius, paslaugų sektorius, darbo rinka ir ekonomika, valstybės valdymas, švietimo ir kultūros sektorius, socialinis sektorius.

6. Rengiantis gripo pandemijai ir jos metu situacijos stebėjimas ir vertinimas, prevencija ir lokalizavimas, sveikatos įstaigų atsakas, visuomenės informavimas ir keitimasis informacija organizuojamas, vadovaujantis Lietuvos Respublikos sveikatos apsaugos ministro įsakymu patvirtintos Pasirengimo gripo pandemijai konsultantų grupės teikiama moksliškai pagrįsta informacija ir pasiūlymais.

7. Plano įgyvendinimo priemonės (priedas) sudarytos etapais, vadovaujantis Pasirengimo gripo pandemijai 2016–2018 metų veiksmų plano, patvirtinto Lietuvos Respublikos sveikatos apsaugos ministro 2016 m. balandžio 15 d. įsakymu Nr. V-501 „Dėl Pasirengimo gripo pandemijai 2016–2018 metų veiksmų plano patvirtinimo“, 8 punktu.

8. Įvertinus 2009–2010 m. gripo pandemijos Lietuvoje išryškėjusius trūkumus, mieste būtina laiku organizuoti sveikatos priežiūros specialistų mokymą ir informatyvumą, gyventojų aprūpinimą skiepais ir vaistais, kelti asmens ir visuomenės sveikatos priežiūros įstaigų pasirengimo gripo pandemijai priemonių planų kokybę bei tinkamumo kontrolę.

9. Savivaldybės teritorijoje gripo epidemija skelbiama, kai sergamumo gripu ir ūminėmis viršutinių kvėpavimo takų infekcijomis rodiklis yra ne mažesnis kaip 100 atvejų 10 tūkst. gyventojų per savaitę, o klinikinių gripo atvejų skaičius sudaro apie 30 procentų visų registruotų gripo ir ūminės viršutinių kvėpavimo takų infekcijos atvejų. Iš 2005–2014 m. laikotarpiu Lietuvoje nustatytų gripo viruso tipų 86 procentus sudarė A tipo gripo virusas.

10. Skiepijimas nuo gripo yra viena svarbiausių priemonių, mažinančių gripo naštą gyventojų sveikatai bei užkertančių kelią gripo plitimui ir taip mažinančių tiesiogines sveikatos priežiūros ir netiesiogines (gydymo, nedarbingumo ir slaugymo) išlaidas. Atlikti tyrimai patvirtina, kad gyventojų skiepijimas nuo gripo – ekonomiškai efektyvus. Todėl būtina skirti didesnį dėmesį skiepijimo nuo gripo propagavimui, visuomenės švietimui.

11. Pasaulio sveikatos organizacija ir Europos Sąjungos Taryba rekomenduoja paskiepyti 75 procentus rizikos grupėms priklausančių asmenų ir nėščiąsias, kuriems gripas pavojingiausias ir dažniausiai komplikuojasi.

12. Pandemijos pradžioje, kai skiepų dar nėra, naudoti gripo profilaktikai ir gydymui skirtus antivirusinius vaistus. Tam tikslui kaupti antivirusinių vaistų atsargas ir planuoti jų naudojimą.

13. Laiku teikti informaciją skirtingoms tikslinėms visuomenės grupėms: žiniasklaidos atstovams, gyventojams, rizikos grupėms, sveikatos priežiūros specialistams.

14. Visoms savivaldybės teritorijoje esančioms visuomenės ir asmens sveikatos priežiūros įstaigoms parengti pasirengimo gripo pandemijai priemonių planus, kuriuose numatyti priemones, apsaugančias įstaigos darbuotojus nuo pandeminio gripo ir užtikrinančias įstaigos veiklos tęstinumą ir funkcijų atlikimą per gripo pandemiją.

15. Asmens sveikatos priežiūros įstaigų pasirengimo gripo pandemijai planuose numatyti sveikatos priežiūros paslaugų teikimą bei priemones asmens sveikatos priežiūros įstaigų veiklos tęstinumui užtikrinti gripo pandemijos metu, esant dideliam sergančių asmenų skaičiui.

16. Gripo pandemijos poveikio masto ir stiprumo sumažinimui pasiekti numatomi šie veiksmai:

16.1. užtikrinti veiksmingą gripo epidemiologinę priežiūrą, bendradarbiaujant su Nacionalinio visuomenės sveikatos centro Klaipėdos departamentu;

16.2. bendradarbiauti su Klaipėdos miesto valstybine maisto ir veterinarijos tarnyba;

16.3. užtikrinti aprūpinimą medicininėmis ir nemedicininėmis priemonėmis, tinkamą jų ir bendrųjų prevencijos priemonių naudojimą;

16.4. užtikrinti tarnybų, būtinų viešajam saugumui palaikyti ir būtiniesiems visuomenės poreikiams tenkinti, funkcionavimą per gripo pandemiją.

17. Plano įgyvendinimo stebėseną pavesti Klaipėdos miesto savivaldybės administracijos Socialinių reikalų departamento Sveikatos apsaugos skyriui.

18. Sveikatos apsaugos skyriui kasmet iki sausio 10 d. parengti Sveikatos apsaugos ministerijai informaciją apie praėjusiais metais atliktas Plano priemones ir pasiektus rodiklius.

19. Plano įgyvendinimą finansuoti iš valstybės ir savivaldybių biudžetų atitinkamoms institucijoms patvirtintų bendrųjų asignavimų, ES ir kitų struktūrinių fondų lėšų, tarptautinių programų, Privalomojo sveikatos draudimo fondo biudžeto, taip pat iš kitų teisėtai gautų lėšų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klaipėdos miesto pasirengimo gripo

pandemijai 2017–2019 metų plano

priedas

**KLAIPĖDOS MIESTO PASIRENGIMO GRIPO PANDEMIJAI 2017**–**2019 METŲ PLANO ĮGYVENDINIMO PRIEMONĖS**

| **Eil. Nr.** | **Priemonių pavadinimas** | **Terminai** | **Vertinimo kriterijus** | **Atsakingas vykdytojas** |
| --- | --- | --- | --- | --- |
| **I ETAPAS.** | **TARPPANDEMINIS PERIODAS.** Naujas gripo viruso potipis nenustatytas. Gripo viruso potipis, sukeliantis sezoninį gripą, plinta tarp žmonių, gali būti nustatomas ir gyvūnams |
| 1. | Pagal SAM rekomendacijas bei gripo epidemiologinę situaciją atnaujinti Planą – civilinės saugos parengties ekstremalioms situacijoms ekstremaliųjų situacijų valdymo plano priedą | Pagal poreikį | Kasmet vertinti pakeitimusgruodžio mėn. | KMSA direktorius, savivaldybės gydytojas  |
| 2. | Informuoti Klaipėdos miesto savivaldybės subjektus, dalyvaujančius valdant pandemijos pasekmes, pagal Informacijos teikimo tvarkos Klaipėdoje aprašą Nr. 7, propaguoti pasirengimo gripo pandemijai planavimo būtinumą ir svarbą | Nuolat | Pandemijos valdymo subjektų skaičius |  NVSC Klaipėdos departamento direktorius, KMSA direktorius, savivaldybės gydytojas |
| 3. | Organizuoti stalo pratybas pagal Veiksmų koordinavimo Klaipėdos mieste gripo pandemijos metu aprašą Nr. 8, remiantis jų rezultatais tobulinti Planą ir gerinti pasirengimą | Pagal civilinės saugos veiklos planą | Organizuotų stalo pratybų ataskaita | KMSA direktorius, KMSA Miesto ūkio departamentocivilinės saugos specialistai ir savivaldybės gydytojas |
| 4. | Numatyti asmens ir visuomenės sveikatos priežiūros įstaigų personalą, kuris bus mobilizuotas darbui nustačius naujo gripo viruso potipį šalyje, ir iš anksto reguliariai jį apmokyti | Kasmet I ketv. | Mobilizuotų darbui su gripo virusais ASPĮ darbuotojų sąrašai ir jų apmokymo datos | NVSC Klaipėdos departamento direktorius, ASPĮ vadovai |
| 5. | Numatytam personalui sukaupti asmeninių apsaugos priemonių rezervą pagal sveikatos apsaugos ministro patvirtintą sąrašą, numatyti jų paskirstymą, vadovaujantis Asmeninių apsaugos priemonių aprašu Nr. 4 ir Asmens sveikatos priežiūros įstaigų darbuotojų asmeninės apsaugos priemonių aprašu Nr. 5 | Pagal poreikį | Asmeninių apsaugos priemonių rezervas | ASPĮ vadovai, KMSA direktorius |
| 5. | Vakcinacijos nuo sezoninio gripo organizavimas, didinant rizikos grupių skiepijimo apimtį | Prieš gripo sezoną ir jo metu | Procentai | NVSC Klaipėdos departamento direktorius, savivaldybės gydytojas, ASPĮ vadovai  |
| 6. | Įvertinti turimus išteklius bei pajėgumą gripo pandemijai valdyti ir lokalizuoti, vadovaujantis Klaipėdos miesto medicinos pagalbos teikimo aprašu Nr. 6 | Kasmet IV ketv. | Medicinos pagalbos teikimas sveikatos priežiūros įstaigose | KMSA direktorius, savivaldybės gydytojas, ASPĮ vadovai |
| 7. | Vykdyti veiksmingą gripo ir ūmių viršutinių kvėpavimo takų infekcijų epidemiologinę priežiūrą, siekiant laiku išaiškinti šių ligų protrūkius ir užtikrinti institucijų bendradarbiavimą | Gripo sezono metu | Statistiniai duomenys | NVSC Klaipėdos departamento direktorius, savivaldybės gydytojas, ASPĮ vadovai |
| 8. | Sustiprinti ir koordinuoti gripo epidemiologinę priežiūrą žmonių ir gyvūnų, paukščių populiacijose naujo gripo viruso potipiui nustatyti | Gripo sezono metu | Statistiniai duomenys | NVSC Klaipėdos departamento direktorius, Klaipėdos VMVT viršininkas  |
| 9. | Teisės aktų nustatyta tvarka teikti informaciją apie gripo sukeltas komplikacijas ir mirties atvejus | Gripo sezono metu | Statistiniai duomenys | NVSC Klaipėdos departamento direktorius, ASPĮ vadovai, savivaldybės gydytojas |
| 10. | Vykdyti gripo ir ūmių viršutinių kvėpavimo takų infekcijų kninikinę-virusologinę diagnostikąpagalKlaipėdos miesto asmens sveikatos priežiūros įstaigų specialistų, kurie vykdo pasirinktinę gripo klinikinę-virusologinę diagnostiką, aprašą Nr. 1 ir teisės aktų nustatyta tvarka keistis informacija apie išskirtus gripo virusus | Gripo sezono metu | Įtraukti 1–5 % šeimos, vidaus ir vaikų ligų gydytojų | ASPĮ vadovai, NVSPL, NVSC Klaipėdos departamento direktorius  |
| 11. | Įvertinti sezoninio gripo poveikį visiems sektoriams, siekiant numatyti papildomų priemonių poreikį gripo pandemijos metu | Po gripo epidemijos | Papildomos priemonės |  NVSC Klaipėdos departamento direktorius, savivaldybės gydytojas |
| 12. | Pagal SAM pateiktą informaciją apie gripo epidemiologinę situaciją šalyje atitinkamai koreguoti Plane numatytas priemones | Pagal poreikį | - | NVSC Klaipėdos departamento direktorius, savivaldybės gydytojas |
| 13. | Teikti informaciją apie gripo epidemiologinę situaciją asmens ir visuomenės sveikatos priežiūros įstaigoms, valstybės ir savivaldybės valdymo institucijoms, kitiems asmenims ir žiniasklaidai | Nuolat | - | NVSC Klaipėdos departamento direktorius, Klaipėdos m. VSB) |
| 14. | Numatyti antivirusinių vaistų naudojimo kiekį ir nustatyti gyventojų skaičių, vadovaujantis Rizikos grupių, skiepijamų pandemine gripo vakcina, aprašu Nr. 2.Surinkti duomenis, reikalingus planuoti išteklių poreikį tolesniais pandemijos etapais | Gripo sezonometu | - | NVSC Klaipėdos departamento direktorius, savivaldybės gydytojas, ASPĮ vadovai |
| 15. | Peržiūrėti teisinę bazę dėl bendrųjų prevencijos priemonių įgyvendinimo ir numatyti reikiamus išteklius | Kasmet IV ketv. | - | NVSC Klaipėdos departamento direktorius, ASPĮ vadovai, savivaldybės gydytojas  |
| 16. | Patikrinti Klaipėdos miesto sveikatos įstaigų pasirengimą pagal Pasaulio sveikatos organizacijos pasirengimo gripo pandemijai planavimo kontrolinį sąrašą (WHO /CDS/CSR/GIP/2005.4), nustatyti išteklių trūkumus ir numatyti jų šalinimo priemones | Kasmet IV ketv. | Tikrinimų rezultatai | Savivaldybės gydytojas, NCVS Klaipėdos departamento direktorius, ASPĮ vadovai |
| 17. | Numatyti alternatyvias, sveikatos priežiūros sistemai nepriklausančias patalpas (mokyklos, viešbučiai ir kt.) papildomai ligonių hospitalizacijai, esant dideliam ligonių srautui | Gripo sezono metu | - | KMSA direktorius ir savivaldybės gydytojas |
| 18. | Aprūpinti sveikatos priežiūros įstaigas asmens apsaugos priemonėmis | Gripo sezono metu | 100 % | ASPĮ vadovai |
| 19. | Įvertinti medicininių priemonių (vakcinų, antivirusinių vaistų, kitų vaistinių preparatų, asmens apsaugos priemonių ir kt.) poreikį ir numatyti aprūpinimą jomis pagal Antivirusinių vaistų paskirstymo ir vartojimo stebėsenos aprašą Nr. 3 | Gripo sezono metu | 100 % | ASPĮ vadovai, savivaldybės gydytojas, KMSA direktorius, NVSC Klaipėdos departamento direktorius |
| 20. | Ne rečiau kaip kartą per metus organizuoti mokymus asmens ir visuomenės sveikatos priežiūros įstaigų, greitosios medicinos pagalbos tarnybų darbuotojams, imituojant valdymą susirgimų, sukeltų naujo gripo potipio viruso | Pagal ASPĮ civilinės saugos veiklos planą | Per metus apmokytų darbuotojų skaičius | NVSC Klaipėdos departamento direktorius, KMSA direktorius  |
| 21. | Teikti informaciją visuomenei, rizikos grupėms ir žiniasklaidaiSkelbti patikimą informaciją apie gripo epidemiologinę situaciją, gripo pandemijos keliamą grėsmę ir planuojamas prevencines priemones pagal parengtus aprašus Nr. 9, 10, 11 | Gripo sezono metu | - | NVSC Klaipėdos departamento direktorius ir savivaldybės gydytojas, Klaipėdos m. VSB |
| 22.  | Pagal Klaipėdos miesto medicinos pagalbos teikimo aprašą Nr. 6 teikti informaciją sveikatos priežiūros specialistams ir visuomenei apie medicinos pagalbos teikimą, vakcinacijos ir antivirusinių vaistų naudojimo klausimais | Gripo sezono metu | - | NVSC Klaipėdos departamento direktorius, ASPĮ vadovai |
| **II ETAPAS.** | **GRIPO PANDEMIJOS PAVOJAUS PERIODAS.** Naujo potipio gripo virusas nustatytas žmonėms |
| 23. | Vadovaujantis informacija apie gripo epidemiologinę situaciją pasaulyje ir šalyje atitinkamai koreguoti Klaipėdos miesto asmens ir visuomenės sveikatos priežiūros įstaigų pasirengimo gripo pandemijai priemonių planus | Gavus SAM informaciją | - | APĮ vadovai, NVSC Klaipėdos departamento direktorius, KMSA direktorius, savivaldybės gydytojas |
| 24. | Koordinuoti asmens ir visuomenės sveikatos priežiūros įstaigų pasirengimą gripo pandemijai | Gavus SAM informaciją | - | KMSA direktorius, NVSC Klaipėdos departamento direktorius, ASPĮ vadovai |
| 25. | Įvertinti Klaipėdos miesto sveikatos priežiūros įstaigų pasirengimą pagal Pasaulio sveikatos organizacijos pasirengimo gripo pandemijai planavimo kontrolinį sąrašą (WHO /CDS/CSR/GIP/2005.4), nustatyti trūkumus ir juos pašalinti | Gavus SAM informaciją | Trūkumų skaičius, pašalinimas % | Savivaldybės gydytojas, NVSC Klaipėdos departamento direktorius, ASPĮ vadovai |
| 26. | Organizuoti stalo (funkcines) pratybas pagal Planą ir remtis jo rezultatais, tobulinant Planą ir gerinant pasirengimą gripo pandemijai | Gavus SAM informaciją pagal civilinės saugos veiklos planą | Stalo pratybų rezultatai | KMSA direktorius, savivaldybės gydytojas, NVSC Klaipėdos departamento direktorius |
| 27. | Organizuoti stalo (funkcines) pratybas asmens ir visuomenės sveikatos priežiūros įstaigų, greitosios medicinos pagalbos tarnybų darbuotojams, imituojant situaciją, kai nustatomi pavieniai susirgimai, sukelti naujo gripo potipio virusų | Gavus SAM informaciją pagal ASPĮ civilinės saugos veiklos planą | Pravestų pratybų skaičius | SPĮ vadovai, kitų subjektų vadovai, NVSC Klaipėdos departamento direktorius |
| 28. | Peržiūrėti turimus išteklius ir pajėgumą, reikalingus gripo pandemijai valdyti ar lokalizuoti | Gavus SAM informaciją | Turimi ištekliai ir pajėgumas | KMSA direktorius, ASPĮ vadovai |
| 29. | Papildyti antivirusinių vaistų, vakcinų, asmeninių apsaugos priemonių atsargas | Gavus SAM informaciją | Atsargų papildymo kiekis | KMSA direktorius, savivaldybės gydytojas, ASPĮ vadovai |
| 30. | Užtikrinti naujo gripo potipio, nustatyto tarp gyvūnų, protrūkių prevencijos, kontrolės ir likvidavimo priemones bei jų taikymą | Pagal gautą SAM pranešimą | - | Klaipėdos VMVT viršininkas |
| 31. | Teikti rekomendacijas keliautojams, siekiant mažinti užsikrėtimo naujo gripo potipio riziką | Pagal gautą SAM pranešimą | Lankstinukai turizmo agentūroms | NVSC Klaipėdos departamento direktorius, ASPĮ vadovai  |
| 32. | Įvertinti Klaipėdos miesto asmens sveikatos priežiūros įstaigų pasirengimą izoliuoti, gydyti pavienius ligonius, užsikrėtusius nauju gripo viruso potipiu, taikyti priešepidemines priemones  | Gavus SAM informaciją | - | NVSC Klaipėdos departamento direktorius, ASPĮ vadovai |
| 33. | Įvertinti gebėjimą nustatyti ir valdyti gripo ir ūminių viršutinių kvėpavimo takų infekcijų protrūkius asmens sveikatos priežiūros įstaigose | Pagal gautą SAM pranešimą | - | NVSC Klaipėdos departamento direktorius, ASPĮ vadovai |
| 34. | Įvertinti Klaipėdos miesto sveikatos priežiūros įstaigų personalo vakcinacijos nuo sezoninio gripo mastą | Pagal gautą SAM pranešimą | Procentai | NVSC Klaipėdos departamento direktorius  |
| **III ETAPAS.** | **GRIPO PANDEMIJA.** Naujo potipio gripo viruso sukelti susirgimai sparčiai plinta žmonių populiacijoje |
| 35. | Įvertinti epidemiologinės ir epizootologinės priežiūros sistemų gebėjimą laiku nustatyti naują gripo viruso potipį žmonių ir gyvūnų populiacijose | Jei yra įvežtinių atvejų tikimybė | - | Klaipėdos VMVT, NVSC Klaipėdos departamentas |
| 36.  | Peržiūrėti turimus išteklius ir pajėgumą, reikalingus gripo pandemijai valdyti, ir numatyti jų papildymą laiku, vadovaujantis Antivirusinių vaistų paskirstymo ir vartojimo stebėsenos aprašu Nr. 3 | Nuolat | - | ASPĮ vadovai, savivaldybės gydytojas, KMSA direktorius  |
| 37. | Sustiprinti gripo epidemiologinę priežiūrą ir protrūkių išaiškinimą žmonių ir gyvūnų populiacijose | Nuolat | - | NVSC Klaipėdos departamento direktorius, Klaipėdos VMVT viršininkas |
| 38. | Užtikrinti Klaipėdos miesto sveikatos sektoriaus, kitų žinybų veiklos koordinavimą, nustačius naujo gripo viruso potipio sukeltą gripo atvejį (-us) | Nuolat | - | KMSA direktorius, savivaldybės gydytojas, NVSC Klaipėdos departamento direktorius |
| 39. | Užtikrinti gripo kontrolę, siekiant užkirsti kelią hospitalinės infekcijos plitimui | Gripo epidemijos metu | - | NVSC Klaipėdos departamento direktorius, ASPĮ vadovai  |
| 40. | Esant galimybei pradėti skiepyti pandemine gripo vakcina asmenis, priklausančius prioritetinėms rizikos grupėms | Gripo epidemijos metu | - | KMSA direktorius ir savivaldybės gydytojas, ASPĮ vadovai |
| 41. | Asmens sveikatos priežiūros įstaigose vykdyti infekcijos kontrolės priemones pagal SAM rekomendacijas | Gripo epidemijos metu | - | ASPĮ vadovai, NVSC Klaipėdos departamento direktorius  |
| 42. | Įvertinti turimą informaciją, prireikus ją tobulinti; numatyti visuomenei rūpimus klausimus; informuoti visuomenę apie bendrąsias prevencijos priemones | Nuolat | - | Klaipėdos miesto savivaldybės ESK atstovai spaudai, NVSC Klaipėdos departamento direktorius, ASPĮ vadovai |
| 43. | Informuoti visuomenę apie priemones, kurios gali būti aktualios pandemijos metu (prioritetų keitimas, judėjimo apribojimas, svarbiausių produktų trūkumas) | Gripo pandemijos metu | - | Klaipėdos miesto savivaldybės ESK atstovai spaudai, NVSC Klaipėdos departamento direktorius, ASPĮ vadovai |
| 44. | Atnaujinti informacinę medžiagą žiniasklaidai, visuomenei, sveikatos ir kitiems sektoriams | Pagal poreikį | - | NVSC Klaipėdos departamento direktorius, Klaipėdos m. VSB |
| **IV ETAPAS.** | **PEREINAMASIS LAIKOTARPIS.** Rizika užsikrėsti naujo potipio viruso sukeltu gripu ir atsako priemonių poreikis mažėja |
| 45. | Patikrinti pasirengimo gripo pandemijai būklę, prireikus pasirengimą tobulinti | Gripo epidemijos metu | - | KMSA direktorius |
| 46. | Įvertinti turimus išteklius ir pajėgumą, reikalingus gripo pandemijai valdyti, ir numatyti jų poreikį | Gripo epidemijos metu | - | APĮ vadovai, savivaldybės gydytojas, NVSC Klaipėdos departamento direktorius  |
| 47. | Patikrinti sveikatos priežiūros įstaigų pasirengimą darbui, esant dideliam ligonių srautui. Įvertinti pacientų izoliavimo ir priežiūros galimybes | Gripo epidemijos metu | - | NVSC Klaipėdos departamento direktorius |
| 48. | Numatyti sveikatos priežiūros įstaigų darbą, esant dideliam darbuotojų trūkumui | Gripo epidemijos metu | - | KMSA direktorius ir savivaldybės gydytojas, ASPĮ vadovai |
| 49. | Įvertinti infekcijų kontrolės priemonių ir asmeninių apsaugos priemonių atsargas asmens sveikatos priežiūros įstaigose | Gripo epidemijos metu |  | NVSC Klaipėdos departamento direktorius, savivaldybės gydytojas  |
| 50. | Numatant kitą pandemijos bangą, patikrinti ir esant poreikiui atnaujinti pasirengimo gripo pandemijai priemonių planus | Gripo epidemijos metu | - | NVSC Klaipėdos departamento direktorius, KMSA direktorius, savivaldybės gydytojas, ASPĮ vadovai |
| 51. | Tęsti skiepijimo programą, vadovaujantis planuose numatytais prioritetais ir atsižvelgiant į turimas atsargas | Gripo epidemijos metu | - | Savivaldybės gydytojas, ASPĮ vadovaiNVSC Klaipėdos departamento direktorius  |
| 52. | Teikti informaciją visuomenei apie gripo viruso plitimo nuo žmogaus žmogui profilaktiką ir vykdomas priemones, reaguojant į protrūkius | Gripo epidemijos metu | - | NVSC Klaipėdos departamento direktorius, ASPĮ vadovai |
| 53. | Informuoti asmens sveikatos priežiūros įstaigas, globos institucijas apie infekcijos kontrolės priemones  | Gripo epidemijos metu | - | KMSA direktorius,NVSC Klaipėdos departamento direktorius |

Sutrumpinimai:

SAM – Lietuvos Respublikos sveikatos apsaugos ministerija

Planas – Klaipėdos miesto pasirengimo gripo pandemijai 2017–2019 m. planas

Savivaldybės gydytojas – Klaipėdos miesto savivaldybės administracijos Sveikatos apsaugos skyriaus vedėjas

KMSA – Klaipėdos miesto savivaldybės administracija

NVSC – Nacionalinis visuomenės sveikatos centras

ASPĮ – asmens sveikatos priežiūros įstaigos

Klaipėdos miesto savivaldybės ESK – Klaipėdos miesto savivaldybės ekstremaliųjų situacijų komisija

Klaipėdos VMVT – Klaipėdos valstybinė maisto ir veterinarijos tarnyba

NVSPL – Nacionalinė visuomenės sveikatos priežiūros laboratorija

Klaipėdos m. VSB – Klaipėdos miesto visuomenės sveikatos biuras

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**KLAIPĖDOS MIESTO ASMENS SVEIKATOS PRIEŽIŪROS ĮSTAIGŲ SPECIALISTŲ, KURIE VYKDO PASIRINKTINĘ GRIPO KLINIKINĘ-VIRUSOLOGINĘ DIAGNOSTIKĄ, APRAŠAS NR. 1**

Gripo epidemiologinę priežiūrą, paremtą pasirinktine klinikine-virusologine diagnostika, koordinuoja Užkrečiamųjų ligų ir AIDS centras, vykdo gydytojai ir Nacionalinė visuomenės sveikatos priežiūros laboratorija, Nacionalinis visuomenės sveikatos centras prie Sveikatos apsaugos ministerijos.

Klaipėdos mieste gripo epidemiologinę priežiūrą vykdo Nacionalinio visuomenės sveikatos centro Klaipėdos departamentas kartu su 5 asmens sveikatos priežiūros įstaigose dirbančiais 20 šeimos gydytojų. Šie gydytojai, diagnozavę klinikinius gripo atvejus, ima bandinius gripo virusui nustatyti. Kiekvieną trečiadienį Nacionalinio visuomenės sveikatos centro Klaipėdos departamentas apibendrina gydytojų, atliekančių gripo ir ūminių viršutinių kvėpavimo takų infekcijų klinikinę virusologinę diagnostiką, pateiktus savaitės duomenis ir teikia juos Užkrečiamųjų ligų ir jų sukėlėjų valstybės informacinei sistemai.

1 lentelė. **Bandiniai gripo virusui nustatyti**

| **Tyrimų pobūdis** | **Tyrimo pavadinimas** |
| --- | --- |
| Klinikiniai tyrimai | Bendras kraujo, bendras šlapimo, likvoro (esant neurologinėms komplikacijoms) |
| Biocheminiai tyrimai | C reaktyviojo baltymo, gliukozės, kalio, natrio, šlapalo, kreatinino, aktyvumo (SPA), tarptautinio normalizuoto santykio (INR), pO2, pCO2, pH, kraujo bazių koncentracija (ABE). |
| Virusologiniai / imunologiniai tyrimai | Viruso išskyrimas ląstelių kultūroje, viruso RNR nustatymas polimerazės grandinine reakcija (PGR), greitieji imunofermentiniai antigeno nustatymo testai, specifiniai antikūniai poriniuose kraujo serumuose.Paimtų bandinių tyrimus atliekama Nacionalinė visuomenės sveikatos priežiūros laboratorija. Siųsti bandinius tyrimams turi infekcinių ligų gydytojas. Tiriamoji medžiaga – nosiaryklės tepinėlis, skrepliai, bronchoalveolinio levažo išplovos, kraujas, autopsijos medžiaga. Diagnozė patvirtinama Pasaulio sveikatos apsaugos organizacijos nurodytoje laboratorijoje. |
| Instrumentiniai tyrimai | Krūtinės ląstos rentgenograma, veido daubų rentgenograma; EKG, EEG, ultragarsiniai tyrimai, kiti, priklausomai nuo įtariamos komplikacijos tyrimai. |

2 lentelė. **Šeimos gydytojai, imantys bandinius gripo virusui nustatyti**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Vardas, pavardė** | **Specialybė** | **Asmens sveikatos priežiūros įstaigos pavadinimas ir adresas** | **Telefono Nr.** | **Fakso Nr.** | **Elektroninis paštas** |
| 1. | Jekaterina Ivanova | Šeimos gydytoja | UAB „Mano šeimos gydytojas“, Taikos pr. 119, Klaipėda | (8 46) 277 522 | (8 46) 277 522 | masegyd@takas.lt |
| 2. | Marytė Zagorskienė | Šeimos gydytoja | VšĮ Klaipėdos sveikatos priežiūros centrasTaikos pr. 76, Klaipėda | (8 46) 496 774 | (8 46) 345 968 | klaipedos.spc@zebra.lt |
| 3. | Julija Sviridenko | Šeimos gydytoja | VšĮ Jūrininkų sveikatos priežiūros centrasTaikos pr. 46, Klaipėda | (8 46) 340 709 | (8 46) 383 425 | julija.sviridenko@zebra.lt |
| 4. | Inutė Kičaitė | Šeimos gydytoja | VšĮ Jūrininkų sveikatos priežiūros centrasTaikos pr. 46, Klaipėda | (8 46) 340 709 | (8 46) 383 425 | info@jspc.lt |
| 5. | Kristina Rusakovienė | Šeimos gydytoja | UAB „Nefridos“ klinikaNidos g. 3, Klaipėda | (8 46) 397 070 | (8 46) 366 809 | nefrida@takas.lt |
| 6. | *Infekcinių ligų skyrius Nr. 1:*Dalia Bračkienė,Nijolė Zalagėnienė,Antanas Ignacas Narvilas, Jūratė Šaknienė,Larisa Zajac | Infekciniųligų gydytojai | VšĮ Klaipėdos universitetinė ligoninė,Liepojos g. 41, Klaipėda | (8 46) 396 601 | (8 46) 396 625 | bendras@kul.lt |
| 7. | *Infekcinių ligų skyrius Nr. 2:*Rasa Girdžiūnienė,Stanislovas Stropus,Silvija Želnienė,Toma Augėnaitė,Aldona Eimutienė,Rūta Juškevičiūtė | Infekciniųligų gydytojai | VšĮ Klaipėdos universitetinė ligoninė,Liepojos g. 41, Klaipėda | (8 46) 396 603 | (8 46) 396 625 | bendras@kul.lt |
| 8. | Reanimacijos ir intensyvios terapijos skyriaus vaikų sektorius:Zita Vetrovienė,Klaudijus Šaknys,Algirdas Ivanauskas,Jurgita Biliuvienė | Gydytojai vaikų intensyviai terapijai | VšĮ Klaipėdos universitetinė ligoninė,Liepojos g. 41, Klaipėda | (8 46) 396 605 | (8 46) 396 625 | bendras@kul.lt |

**RIZIKOS GRUPIŲ, SKIEPIJAMŲ PANDEMINE GRIPO VAKCINA, APRAŠAS NR. 2**

|  |  |
| --- | --- |
| **Eil. Nr.** | **Grupės pavadinimas** |
| 1. | Asmens sveikatos priežiūros specialistai |
| 2. | Globos namų darbuotojai |
| 3. | Visuomenės sveikatos priežiūros specialistai |
| 4. | Asmenys, priimantys sprendimus dėl priemonių gripo pandemijos poveikiui mažinti įdiegimo |
| 5. | Būtinuosius visuomenės poreikius užtikrinančių įstaigų darbuotojai: |
| 5.1. | energijos tiekimo (elektros ir šilumos) įstaigų darbuotojai |
| 5.2. | geriamojo vandens tiekimo įstaigų darbuotojai |
| 5.3. | vidaus tarnybos sistemos pareigūnai |
| 5.4. | asmenys, dirbantys darbą, kurio metu susiduriama su dideliu žmonių skaičiumi (mokytojai, pardavėjai, transporto darbuotojai) |
| 6. | Gyventojų rizikos grupės: |
| 6.1. | slaugos ir palaikomojo gydymo ligoninių arba skyrių pacientai |
| 6.2. | globos institucijų pacientai |
| 6.3. | suaugusieji ir vaikai, vyresni nei 6 mėn., sergantys lėtinėmis širdies-kraujagyslių, plaučių ligomis, metabolinėmis arba (ir) inkstų ligomis, arba (ir) kuriems yra imunodeficitinė būklė;vyresni nei 6 mėn. vaikai ir paaugliai, kurie nuolat vartoja aspiriną |
| 6.4. | moterys, kurios gripo sezono metu bus 3–9 nėštumo mėn. |
| 6.5. | rizikos grupių šeimų nariai |
| 6.6. | kiti 65 m. ir vyresni asmenys, kurie nuolat gyvena uždaruose kolektyvuose |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ANTIVIRUSINIŲ VAISTŲ PASKIRSTYMO IR VARTOJIMO STEBĖSENOS APRAŠAS NR. 3**

Paskelbus gripo pandemiją ir Lietuvos Respublikos Vyriausybei priėmus sprendimą naudoti Valstybės rezervą, Ekstremalių sveikatai situacijų centras (toliau – ESSC) organizuoja valstybės medicinos materialinių ištekliųišdavimą.

1. Lietuvos Respublikos sveikatos apsaugos ministras priima sprendimą naudoti Lietuvos Respublikos sveikatos apsaugos ministerijos (toliau – SAM) rezervą, ESSC organizuoja atsargų išdavimą:

1.1. gavus informaciją iš Pasaulio sveikatos organizacijos, Lietuvoje paskelbus apie 6-o pandemijos etapo I lygį;

1.2. esant 3–5 pasirengimo gripo pandemijai etapams, žmonėms pradėjus sirgti gripu, sukeltu naujojo gripo viruso potipio, ar atsiradus šių gripų protrūkiams.

2. Antivirusinių vaistų atsargos, sukauptos SAM ir Valstybės rezervuose, Lietuvos Respublikos sveikatos apsaugos ministro įsakymu paskirstomos visoms apskritims proporcingai pagal jų gyventojų skaičių.

3. Klaipėdos miesto savivaldybės administracijos (toliau – Savivaldybės administracija) direktorius atsakingas už antivirusinių vaistų paskirstymą Klaipėdos mieste. Antivirusiniai vaistai savivaldybėms paskirstomi proporcingai pagal jų gyventojų skaičių. Savivaldybės gydytojas teikia informaciją apie antivirusinių vaistų paskirstymą savivaldybių asmens sveikatos priežiūros įstaigoms. Informaciją apie antivirusinių vaistų paskirstymą savivaldybėje veikiančioms asmens sveikatos priežiūros įstaigoms (įstaigų pavadinimus, vaistų kiekį ir už vaistų pasiėmimą atsakingų asmenų kontaktinius duomenis) Savivaldybės administracija per 5 (penkias) darbo dienas nuo gripo pandemijos paskelbimo Lietuvoje pateikia ESSC elektroniniu paštu arba faksu.

4. Antivirusiniai vaistai saugomi SAM Vaistų sandėlyje (toliau – Vaistų sandėlis).

5. Už antivirusinių vaistų pasiėmimą, atvežimą ir antivirusinių vaistų paskirstymą savivaldybių asmens sveikatos priežiūros įstaigoms yra atsakingi **savivaldybių gydytojai**. Už antivirusinių vaistų saugojimą, naudojimą, apskaitą ir informacijos perdavimą atsako asmens sveikatos priežiūros įstaigos vadovas ar jo įgaliotas asmuo. Antivirusiniai vaistai išduodami pateikus dokumentą, įrodantį asmens tapatybę, ir asmens sveikatos priežiūros įstaigos vadovo įgaliojimą paimti antivirusinius vaistus.

6. **Vyriausiasis gydytojas (direktorius)** privalo iš anksto numatyti antivirusinių vaistų laikymui atitinkamą vietą (patalpą), kuri turi atitikti Lietuvos Respublikos sveikatos apsaugos ministro 2006 m. gruodžio 13 d. įsakyme Nr. V-1051 „Dėl Vaistinių preparatų laikymo ir įtraukimo į apskaitą asmens sveikatos priežiūros įstaigose tvarkos aprašo patvirtinimo“ nustatytus reikalavimus, taip pat kontroliuoti, ar antivirusiniai vaistai skiriami tinkamai.

7. Antivirusiniai vaistai gripo pandemijos metu gydytojų skiriami prioriteto tvarka Lietuvos Respublikos sveikatos apsaugos ministro 2009 m. gruodžio 3 d. įsakymu Nr. V-990 „Dėl gyventojų grupių, kurios prioriteto tvarka bus skiepijamos valstybės biudžeto lėšomis įsigyta pandeminio gripo vakcina, nustatymo“.

Esant ribotam pandeminio gripo vakcinos kiekiui, pirmiausiai turi būti skiepijami šių prioritetinių grupių asmenys: sveikatos priežiūros įstaigų darbuotojai, visi asmenys nuo 6 mėnesių amžiaus, sergantys lėtinėmis ligomis (lėtinėmis kvėpavimo sistemos, širdies–kraujagyslių sistemos, metabolinėmis ligomis), ir asmenys, kuriems nustatyta imunodeficitinė būklė, nėščios moterys. Suskiepijus prioritetines grupes toliau skiepijami tikslinei grupei priklausantys asmenys. Priklausomai nuo epidemiologinės situacijos ir vakcinos klinikiniais tyrimais pagrįstų įrodymų pagrindinės prioritetinės grupės gali būti keičiamos.

**ANTIVIRUSINIŲ VAISTŲ VARTOJIMO STEBĖSENA**

1. Antivirusinių vaistų suvartojimo stebėsena Lietuvoje gripo pandemijos metu pradedama vykdyti Valstybinei gripo pandemijos komisijai rekomendavus ir SAM priėmus sprendimą pradėti rinkti informaciją apie antivirusinių vaistų suvartojimą.

2. Savivaldybės gydytojas apibendrintas numatyto laikotarpio ataskaitas apie mieste sunaudotus antivirusinius vaistus pateikia ESSC elektroniniu paštu arba faksu.

3. Savivaldybių gydytojai rengia apibendrintus duomenis apie savivaldybės asmens sveikatos įstaigose sunaudotus antivirusinius vaistus.

4. Asmens sveikatos priežiūros įstaigos, gavusios nurodymą pateikti informaciją apie suvartotus antivirusinius vaistus, užpildo ataskaitas (priedas). Savivaldybių asmens sveikatos priežiūros įstaigos ataskaitas teikia savivaldybės gydytojui.

5. ESSC vykdo antivirusinių vaistų vartojimo stebėseną ir teikia šiuos duomenis SAM.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Antivirusinių vaistų paskirstymo

ir vartojimo stebėsenos aprašo Nr. 3

priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(savivaldybės, įstaigos pavadinimas)

**ATASKAITA APIE** \_\_\_\_\_\_\_\_\_\_\_\_\_\_\_\_\_\_\_\_\_\_\_\_ **SUVARTOTUS** **ANTIVIRUSINIUS VAISTUS**

(laikotarpis )

| **Eil. Nr.** | **Prioritetinės gyventojų grupės, kurioms antivirusiniai vaistai nuo gripo, įsigyti valstybės biudžeto lėšomis, gripo pandemijos metu turi būti skiriami prioriteto tvarka** | **Vaisto pavadinimas, stiprumas, forma**  | **Asmenų, kuriems buvo paskirtas vaistas, skaičius** | **Suvartotų antivirusinių vaistų kiekis (pakuotės)** |
| --- | --- | --- | --- | --- |
| 1. | Medicinos pagalbą teikiantys darbuotojai, turėję ar galintys turėti sąlytį su įtariamais sergant ar sergančiais pandeminiu gripu pacientais |  |  |  |
| 2. | Suaugusieji ir vyresni nei 6 mėn. vaikai, sergantys lėtinėmis širdies ir kraujagyslių, plaučių ligomis, metabolinėmis arba (ir) inkstų ligomis, arba (ir) kuriems yra nustatyta imunodeficitinė būklė |  |  |  |
| 3. | Vyresni nei 6 mėn. vaikai, nuolat vartojantys aspiriną |  |  |  |
| 4. | Asmenys, slaugomi globos ir slaugos įstaigose, bei šių įstaigų darbuotojai |  |  |  |
| 5. | 65 m. ir vyresni asmenys |  |  |  |
| 6. | Darbuotojai, kuriems pasireiškė gripo požymiai (socialiniai darbuotojai ir būtinuosius poreikius užtikrinančių įstaigų – energijos (elektros ir šilumos), geriamojo vandens tiekimo, priešgaisrinės apsaugos ir gelbėjimo, policijos patrulinių tarnybų – darbuotojai) |  |  |  |

Atsakingas asmuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, spaudas) (vardas, pavardė)

Data \_\_\_\_\_\_\_\_\_\_\_\_\_\_\_\_\_\_\_\_

**ASMENINIŲ APSAUGOS PRIEMONIŲ APRAŠAS NR. 4**

Darbdavys privalo aprūpinti darbuotojus asmeninėmis apsaugos priemonėmis:

- vienkartinės vandeniui nepralaidžios vinilinės ar nitrilinės pirštinės arba daugkartinio naudojimo guminės darbo pirštinės, kurias galima dezinfekuoti. Plonos medvilninės pirštinės gali būti mūvimos po viršutinėmis (apsaugo nuo rankų dermatito). Suplyšusios pirštinės pakeičiamos iš karto. Panaudotos pirštinės tuoj pat keičiamos, prieš liečiantis su neužkrėstais paviršiais ar daiktais;

- individualiai pritaikytos kvėpavimo organų apsaugos priemonės su filtrais, kurių efektyvumas yra ne mažesnis kaip 95 %. Taip pat tinka filtravimo prietaisai – akių veido skydeliai. Jie patogūs naudoti, nes papildomai nereikia nešioti apsauginių akinių. Jeigu darbe naudojamos kenksmingos sveikatai dujinės medžiagos, gali prireikti kitų, aukštesnės filtrų klasės kvėpavimo organų apsaugos priemonių. Vienkartiniai respiratoriai (kaukės) yra žemiausio lygio kvėpavimo organų apsaugos priemonės;

- apsauginiai drabužiai: kombinezonai, chalatai (geriau vienkartiniai), galvos apdangalai (kepuraitės, tinkleliai turi visiškai uždengti plaukus), neperšlampamos prijuostės arba ilgomis rankovėmis chirurginiai chalatai ir neperšlampamos prijuostės;

- apsauginiai, gerai prigludę, nerasojantys akiniai. Jie apsaugo akių gleivinę. Labai svarbu nusiėmus akinius vengti liesti ar trinti akis rankomis;

- vienkartiniai vandeniui nepralaidūs apsauginiai avalynės apdangalai arba lengvai valomi ir dezinfekuojami guminiai ar poliuretano auliniai batai. Panaudotos vienkartinės asmeninės apsaugos priemonės turi būti sudedamos į hermetiškus plastikinius maišelius. Plastikiniai maišeliai su panaudotomis vienkartinėmis apsaugos priemonėmis turi būti kuo skubiau naikinami. Daugkartinio naudojimo priemonės plaunamos ir dezinfekuojamos pagal nustatytus reikalavimus. Rankų higiena atliekama po kiekvieno naudojimosi vienkartinėmis apsaugos priemonėmis.

Subjektuose, kurių veikla nesusijusi su tiesioginiu darbuotojų kontaktu su asmenimis, užsikrėtusiais gripu ar dažnais kontaktais su žmonėmis, kai atstumas tarp žmonių būna mažesnis nei 1 m, pandeminio gripo plitimo tarp darbuotojų tikimybė nėra didelė. Tačiau tokiems subjektams rekomenduojama pasirūpinti, kad kosintys ir (ar) čiaudintys asmenys dėvėtų medicinines kaukes.

Subjektų, kurios būtinos viešajam saugumui ir būtiniausiems visuomenės poreikiams tenkinti, darbuotojai, pagal atliekamo darbo pobūdį susiduriantys su dideliu žmonių skaičiumi, turi būti aprūpinti medicininėmis kaukėmis ir, galimybei esant, daleles filtruojančiais respiratoriais su 95 proc. ar didesnio efektyvumo filtru. Respiratoriai turi atitikti LST EN 143 ir LST EN 149 reikalavimus, o medicininės kaukės – LST EN 14683 reikalavimus.

Darbdaviai turi užtikrinti, kad darbuotojai, kurie turi kontaktą su šiukšlėmis ar kitomis medžiagomis, kuriose gali būti panaudotų nosinių, servetėlių ar kitų asmens higienos priemonių, gripo pandemijos metu minėtas medžiagas tvarkytų dėvėdami apsauginius akinius, medicininę kaukę ir mūvėdami gumines pirštines. Patartina naudoti ir kitas apsaugos priemones (veido skydelius, kaklo uždangas), taip pat įrankius, kurie leidžia išvengti rankų kontakto su tvarkomomis medžiagomis.

Subjektai privalo turėti tokį individualiųjų apsaugos priemonių kiekį, kad jų užtektų visiems darbuotojams, kuriems jas būtina turėti pagal atliekamo darbo pobūdį.

Darbdaviai turi žinoti, kad darbuotojai turi būti apmokyti apsirengti, nusirengti ir tinkamai sudėti asmenines apsaugos priemones sunaikinimui, nepakenkiant sau **(vadovautis Lietuvos Respublikos sveikatos apsaugos ministro 2008 m. liepos 31 d. įsakymu Nr. V-719 „**[**Dėl Būtinųjų asmens apsaugos priemonių, skirtų apsisaugoti nuo kvėpavimo takų virusinių infekcijų, sąrašo patvirtinimo**](http://www3.lrs.lt/pls/inter3/dokpaieska.showdoc_l?p_id=325830&p_query=&p_tr2=)**“).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ASMENS SVEIKATOS PRIEŽIŪROS ĮSTAIGŲ DARBUOTOJŲ ASMENINĖS APSAUGOS PRIEMONIŲ APRAŠAS NR. 5**

**Asmenines apsaugines priemones turi dėvėti:**

- visi sveikatos priežiūros sistemos darbuotojai, kurie tiesiogiai pacientui teikia sveikatos priežiūros paslaugas;

- pagalbinis personalas, tarp jų sveikatos priežiūros ir atliekantys valymo darbus asmenys;

- visi laboratorijos darbuotojai, dirbantys su bandiniais, kurie tiriami dėl gripo viruso;

- sterilizacijos tarnybos darbuotojai, tvarkantys užterštą gripo sukėlėju įrangą;

- ligonio šeimos nariai ir lankytojai.

**Standartinės priemonės:**

- rankų plovimas, dezinfekcija (rankų higiena);

- asmeninių apsauginių priemonių naudojimas, dirbant su krauju, žmogaus kūno išskyromis ar kita potencialiai infekuota medžiaga;

- tinkama naudojamos įrangos ir užterštų skalbinių priežiūra;

- mikrotraumų, sužeidimų aštriais daiktais prevencija;

- aplinkos valymas ir išpiltų kraujo ir kitų kūno skysčių nukenksminimas;

- tinkamas medicininių atliekų tvarkymas.

**Papildomos priemonės:**

Papildomos priemonės taikomos tada, kai užtikrintas standartinių priemonių laikymasis. Papildomos priemonės:

- su oro lašeliais plintančių infekcijų kontrolės priemonės;

- per orą (dalelėmis) plintančių infekcijų kontrolės priemonės (efektyvi kvėpavimo takų apsauga, jei yra galimybė neigiamo slėgio palatos);

- sąlyčio būdu plintančių infekcijų kontrolės priemonės.

Visos papildomos priemonės turi būti taikomos, kol pacientas teoriškai laikomas užkrečiamu: suaugusiems, vaikams vyresniems nei 12 metų – priemonės pradedamos taikyti hospitalizuojant ligonį ir taikomos dar 7 dienas, kai ligonis nustoja karščiuoti, vaikams, jaunesniems nei 12 metų priemonės pradedamos taikyti hospitalizacijos metu ir tęsiamos 21 dieną nuo ligos pradžios (vaikai išskiria didelius viruso kiekius iki 21 dienos). Jei dėl lėšų stokos to negalima pasiekti, rekomenduojama apmokyti asmens higienos ir infekcijos kontrolės priemonių šeimos narius.

**Respiratorių ir medicininių kaukių naudojimo rekomendacijos:**

1. Šios rekomendacijos skirtos darbuotojams, dirbantiems asmens sveikatos priežiūros įstaigose, kuriose gydomi pacientai sergantys ar įtariami sergant naujo potipio gripu.

2. Atliktų tyrimų duomenimis nustatyta, kad žmogus gripo virusu yra infekuojamas su iš kvėpavimo takų išskirtais lašeliais (>5 µm dydžio). Manoma, kad chirurginės kaukės yra efektyvios darbuotojams, kurie 1 metro atstumu turės sąlytį su pacientu, sergančiu ar įtariamu sergant paukščių gripu arba gripu. Be to, nustatyta, kad neįmanoma visiškai išvengti mažų dalelių (aerozolių), pasklidusių 1 metro atstumu, patekimo į kvėpavimo takus, todėl rekomenduojami respiratoriai su 95 % ir didesnio efektyvumo filtru, kurie suteikia papildomą apsaugą.

3. Respiratorius (su 95 % ir didesnio efektyvumo filtru) būtina dėvėti darbuotojams, atliekantiems procedūras, kurių metu gali susidaryti aerozoliai, pvz., trachėjos intubacija, siurbimo procedūros, skiriant aerozolinį gydymą ir pan.

4. Gripo pandemijos metu darbuotojai, turintys sąlytį su sergančiu ar įtariamu sergant gripu pacientu, 1 metro atstumu ir įeinantys į palatą, kurioje gydomas sergantis ar įtariamas sergant gripu pacientas, nesant galimybių naudoti respiratorių, turi užsidėti medicininę kaukę.

5. Respiratorius arba medicininė kaukė po kiekvieno paciento, gydomo izoliacijos palatoje ar toje pačioje palatoje gydomų kelių pacientų apžiūros, išėjus iš palatos, išmetami į tam skirtą surinkimo talpyklą, o rankos dezinfekuojamos alkoholio turinčia dezinfekuojančia priemone ar nuplaunamos vandeniu ir muilu.

6. Darbuotojas, apžiūrintis pacientus, kurie gydomi daugiavietėje izoliacijos palatoje, prieš kiekvieno paciento apžiūrą ir po jos turi dezinfekuoti rankas alkoholio turinčia dezinfekuojančia priemone arba nuplauti vandeniu ir muilu.

**Pastaba. Vadovautis Lietuvos Respublikos sveikatos apsaugos ministro** **2002 m. balandžio 23 d. įsakymu Nr. 186 „**[**Dėl Sveikatos priežiūros įstaigų darbuotojų asmeninių apsauginių priemonių, dėvimų teikiant paslaugas sergantiems ypač pavojingomis užkrečiamosiomis ligomis, sąrašo ir naudojimosi jomis taisyklių patvirtinimo**](http://www3.lrs.lt/pls/inter3/dokpaieska.showdoc_l?p_id=165470&p_query=&p_tr2=)**“.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KLAIPĖDOS MIESTO MEDICINOS PAGALBOS TEIKIMAS, APRAŠAS NR. 6**

| **Eil. Nr.** | **Priemonių pavadinimas** | **Atsakingas****asmuo** | **Telefonas** | **Faksas** |
| --- | --- | --- | --- | --- |
| 1. | **Medicinos pagalbos suteikimui stacionaruose skyriai perprofiliuojami nukentėjusiųjų priėmimui:** |
| VšĮ Klaipėdos universitetinė ligoninė – 500 lovų | V. Janušonis | (8 46) 39 65 018 698 37 066 | (8 46) 39 66 25 |
| VšĮ Klaipėdos jūrininkų ligoninė – 150 lovų | J. Sąlyga | (8 46) 49 10 028 687 17 703 | (8 46) 38 53 38 |
| VšĮ Respublikinė Klaipėdos ligoninė – 160 lovųTuberkuliozės filialas – 100 lovų | R. SakalauskasR. Gylienė  | (8 46) 41 07 118 685 86 570(8 46) 31 11 15 | (8 46) 41 07 16 |
| VšĮ Klaipėdos vaikų ligoninė – 160 lovų | K. Bobianskienė | (8 46) 48 41 018 698 32 511 | (8 46) 31 09 50 |
| 2. | **Užtikrinti pirminės sveikatos priežiūros paslaugų teikimą:** |
| VšĮ Klaipėdos SPC | L. Venckienė | (8 46) 49 67 348 687 10 621 | (8 46) 34 59 68 |
| VšĮ Jūrininkų SPC | S. Dabravalskas | (8 46) 38 34 258 698 75 516 | (8 46) 38 34 25 |
| VšĮ Senamiesčio PSPC | L. Žilinskienė | (8 46) 40 19 858 656 36 793 | (8 46) 40 19 85 |
| UAB „Mano šeimos gydytojas“ | R. Radzevičienė-Jurgutė | (8 46) 38 52 308 615 82 708 | (8 46) 27 75 22 |
| UAB „Nefridos“ klinika | T. Balsevičius | (8 46) 39 70 868 698 26 342 | (8 46) 36 68 09 |
| UAB „Šviesmeda“ | 1. Galdikas
 | (8 46) 36 03 218 673 79 408 | (8 46) 30 04 46 |
| UAB Brožynų sveikatos centras | S. Šišnauskienie | (8 46) 32 46 70(8 46) 32 08 288 659 15 434 | (8 46) 32 46 70 |
| UAB „Birutės šeimos medicinos praktika“ | M. Jankuvienė | (8 46) 30 02 948 686 71 855 | (8 46) 30 02 94 |
| A. Navicko konsultacinė poliklinika | A. Navickas | (8 46) 40 20 568 686 51 197 | (8 46) 40 20 57 |
| UAB „Salgymeda“ | R. Bitautas | (8 46) 49 09 378 687 41 303 | (8 46) 49 09 36 |
| UAB „Avimeda“ | V. Jocienė | (8 46) 38 18 388 698 19 683 | (8 46) 38 18 38 |
| UAB „Lorna“ | L. Bosienė | (8 46) 31 07 988 698 25 262 | (8 46) 31 00 50 |
| UAB Kuncų ambulatorinė klinika | N. Imbrasienė | 8 652 39 879 | (8 46) 41 05 70 |
| 3. | **Teikti specializuotą medicinos pagalbą:** |
| **visą pagalbą vaikams ir ekstrinę ambulatorinę suaugusiems:** |
| VšĮ Klaipėdos vaikų ligoninė; | K. Bobianskienė | (8 46) 48 41 018 698 83 159 | (8 46) 31 09 50 |
| **stomatologinę:** |
| VšĮ Klaipėdos miesto stomatologijos poliklinika  | G. Macnorienė | (8 46) 41 09 328 687 45 437 | (8 46) 41 09 32 |
|  |  |  |  |
| VšĮ Klaipėdos jūrininkų ligoninė | J. Sąlyga | (8 46) 49 10 028 687 17 703 | (8 46) 38 53 38 |
| VšĮ Jūrininkų SPC | S. Dabravalskas | (8 46) 38 34 258 698 75 516 | (8 46) 38 34 25 |
| VšĮ Senamiesčio PSPC | L. Žilinskienė | (8 46) 40 19 858 656 36 793 | (8 46) 40 19 85 |
| **traumatologinę, chirurginę:** |
| VšĮ Klaipėdos universitetinė ligoninė | V. Janušonis | (8 46) 39 65 018 698 37 066 | (8 46) 39 66 25 |
| VšĮ Klaipėdos Respublikinė ligoninė | R. Sakalauskas | (8 46) 41 07 118 685 86 570 | (8 46) 41 07 16 |
| **terapinę-toksikologinę:** |
| VšĮ Klaipėdos universitetinė ligoninė | V. Janušonis | (8 46) 39 65 018 698 37066 | (8 46) 39 66 25 |
| VšĮ Respublikinė Klaipėdos ligoninė | R. Sakalauskas | (8 46) 41 07 118 685 86570 | (8 46) 41 07 16 |
| VšĮ Klaipėdos vaikų ligoninė | K. Bobianskienė | (8 46) 48 41 018 698 83 159 | (8 46) 31 09 50 |
| VšĮ Klaipėdos Jūrininkų ligoninė | J. Sąlyga | (8 46) 49 10 028 687 17 703 | (8 46) 38 53 38 |
| **infekcinę, veido-žandikaulių, neurochirurginę:** |
| VšĮ Klaipėdos universitetinė ligoninė | V. Janušonis | (8 46) 39 65 01;8 698 37 066 | (8 46) 39 66 25 |
|  | **oftalmologinę:** |
| VšĮ Klaipėdos universitetinė ligoninė | V. Janušonis | (8 46) 39 65 01;8 698 37 066 | (8 46) 39 66 25 |
| VšĮ Klaipėdos vaikų ligoninė | K. Bobianskienė | (8 46) 48 41 01;8 698 83 159 | (8 46) 31 09 50 |
| **akušerinę-ginekologinę:** |
| VšĮ Klaipėdos universitetinė ligoninė | V. Janušonis | (8 46) 39 65 01;8 698 37 066 | (8 46) 39 66 25 |
| VšĮ Respublikinė Klaipėdos ligoninė | R. Sakalauskas | (8 46) 41 07 11;8 685 86 570 | (8 46) 41 07 16 |
| VšĮ Klaipėdos jūrininkų ligoninė | J. Sąlyga | (8 46) 49 10 02;8 687 17 703 | (8 46) 38 53 38 |
| **otorinolaringologinę:** |
| VšĮ Klaipėdos universitetinė ligoninė | V. Janušonis | (8 46) 39 65 01;8 698 37 066 | (8 46) 39 66 25 |
| VšĮ Klaipėdos vaikų ligoninė | K. Bobianskienė | (8 46) 48 41 01;8 698 83 159 | (8 46) 31 09 50 |
| VšĮ Respublikinė Klaipėdos ligoninė | R. Sakalauskas | (8 46) 41 07 11;8 685 86 570 | (8 46) 41 07 16 |
| **bendro terapinio profilio medicinos pagalbą:** |
| VšĮ Klaipėdos medicininės slaugos ligoninė | D. Drungilienė | (8 46) 41 00 71;8 699 38 944 | (8 46) 31 09 56 |
| **kardiochirurginę-angiochirurginę:**  |
| VšĮ Klaipėdos jūrininkų ligoninė | J. Sąlyga | (8 46) 49 10 02;8 687 17 703 | (8 46) 38 53 38 |
| **psichologinę:** |
| VšĮ Klaipėdos Respublikinė ligoninė | R. Sakalauskas | (8 46) 41 07 118 685 86 570 | (8 46) 41 07 16 |
|  | VšĮ Klaipėdos psichikos sveikatos centras | 1. Slatvickis
 | (8 46) 31 13 858 687 23 304 | (8 46) 41 00 31 |
| Klaipėdos priklausomybės ligų centras | L. Andrikis | (8 46) 41 50 268 610 42 723 | (8 46) 41 06 48 |
| 4. | **Sukaupti kraujo ir pakaitalų atsargas:**  |
|  | VšĮ Nacionalinio kraujo centro Klaipėdos filialas |  R. Oginskienė | (8 46) 36 53 058 620 54 090 | (8 46) 36 51 81 |
| 5. | **Užtikrinti sanitarinę-higieninę kontrolę:** |
| NVSC Klaipėdos departamentas | R. Pilipavičius | (8 46) 41 03 348 686 51 282 | (8 46) 41 03 35 |
|  | Klaipėdos miesto savivaldybės administracija  | N. Gendvilienė  | (8 46) 39 60 73 |  |
| 6. | **Užtikrinti cheminį-toksikologinį ištyrimą, sukaupti reikalingų tyrimui medžiagų kiekį, sudaryti budėjimo grafiką:** |
| Nacionalinė visuomenės sveikatos priežiūros laboratorija  |  V. V. Zimnickas |  (8 5) 270 9229 | (8 5) 210 4848 |
| 6.1. | Nacionalinės visuomenės sveikatos priežiūros laboratorijos Klaipėdos skyrius  | R. Mitkuvienė | (8 46) 38 31 12(8 46) 38 63 13 | (8 46) 38 01 88 |
| 7. | **Sudaryti vyresnių kursų moksleivių budėjimo grafikus pacientų slaugai ir medicinos pagalbai ligoninėse, aprūpinti juos medicinos pagalbos priemonėmis:** |
| Klaipėdos kolegijos Sveikatos fakultetas | V. Staniulienė | (8 46) 41 01 73 | (8 46) 41 01 53 |

Sutrumpinimai:

SPC – sveikatos priežiūros centras

PSPC – pirminės sveikatos priežiūros centras

NVSC – Nacionalinis visuomenės sveikatos centras

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**INFORMACIJOS TEIKIMO TVARKOS KLAIPĖDOJE APRAŠAS NR. 7**

Priešgaisrinės apsaugos ir gelbėjimo departamento prie Vidaus reikalų ministerijos civilinės saugos valdyba

Tel. (8 5) 271 6866;

 (8 5) 271 7513;

faks. (8 5) 216 3494

ems@vpgt.lt; sks@vpgt.lt;

pagd @vpgt.lt

(2 priedas)

**LIETUVOS RESPUBLIKOS SVEIKATOS APSAUGOS MINISTERIJOS EKSTREMALIŲ SITUACIJŲ KOMISIJA**

**EKSTREMALIŲ SVEIKATAI SITUACIJŲ CENTRAS prie Sveikatos apsaugos ministerijos**

tel. (8 5) 261 9888, faks. (8 5) 262 1962,

(8 5) 231 4436,

 info@essc.sam.lt, bud@essc.sam.lt

Klaipėdos apskrities priešgaisrinė gelbėjimo valdyba

Budinti pamaina (8 46) 35 44 74;

8 686 51654

klaipeda.ovs@vpgt.lt

Klaipėdos miesto savivaldybės administracijos Socialinių reikalų departamento Sveikatos apsaugos skyriaus savivaldybės gydytojas (skyriaus vedėjas),

tel. (8 46) 39 60 71, (8 46) 39 60 70,

faks. (8 46) 41 00 47

el. p. janina.asadauskiene@klaipeda.lt

Užkrečiamųjų ligų ir AIDS centras

Tel. (8 5) 230 0125, faks. (8 5) 276 7968

ulac@ulac.lt

Nacionalinio visuomenės sveikatos centro Klaipėdos departamentas,tel. (8 46) 41 03 34, faks. (8 46) 41 03 35

el. p. klaipeda@nvsc.lt

Poilsio laiku – Nacionalinio visuomenės sveikatos centro Klaipėdos departamento Užkrečiamųjų ligų valdymo skyrius (Medicininio karantino poskyris), tel. / faks. (8 46) 39 91 08, 8 616 94 562, el. p. mkp@nvsc.lt

BPC, tel.112

info112.lt

Klaipėdos miesto

savivaldybės administracija

Miesto ūkio departamentas

(8 46) 31 06 75, (8 46) 31 44 03

8 612 46 406,

faks. (8 46) 410 047,

(8 46) 31 06 75

civsauga@klaipeda.lt

Klaipėdos valstybinė maisto ir veterinarijos tarnyba,

tel. (8 46) 35 02 42, faks. (8 46) 35 05 50,

el. p. klaipedosa@vet.lt

Asmens sveikatos priežiūros

įstaigos vadovas

**VEIKSMŲ KOORDINAVIMO KLAIPĖDOS MIESTE GRIPO PANDEMIJOS METU APRAŠAS NR. 8**

Klaipėdos miesto savivaldybės administracijos Miesto ūkio departamentas

tel. (8 46) 31 06 75, (8 46) 31 29 53,

faks. (8 46) 31 16 95,

el. p. civsauga@klaipeda.lt

Klaipėdos miesto savivaldybės administracijos Socialinių reikalų departamento Sveikatos apsaugos skyriaus savivaldybės gydytojas (skyriaus vedėjas), tel. (8 46) 39 60 71,

faks. (8 46) 41 00 47,

el. p. janina.asadauskiene@klaipeda.lt

Klaipėdos miesto savivaldybės ekstremalių situacijų komisija,

tel. (8 46) 39 60 09,

faks. (8 46) 39 60 23

Nacionalinio visuomenės sveikatos centro Klaipėdos departamentas,

tel. (8 46) 41 03 34, faks. (8 46) 41 03 35

el. p. klaipeda@nvsc.lt

Klaipėdos valstybinė maisto ir veterinarijos tarnyba,

tel. (8 46) 35 02 42, faks. (8 46) 35 05 50,

el. p. klaipedosa@vet.lt

ASMENS SVEIKATOS PRIEŽIŪROS

ĮSTAIGOS VADOVAS

**REKOMENDACIJŲ GYVENTOJAMS DĖL GRIPO PROFILAKTIKOS PRIEMONIŲ APRAŠAS NR. 9**

**Sukėlėjas:**

virusas A – žmonių, gyvūnų ir paukščių gripo A virusas;

virusas B – žmonių gripo B virusas;

virusas C – žmonių ir kiaulių C virusas.

Žmonių gripo A virusai sukelia epidemijas ir pandemijas.

**Perdavimo kelias**:

* oro lašelinis (kosint, čiaudint susidaro aerozolis iš smulkių skreplių ir seilių lašelių, apkrėstų virusų, toks aerozolis ore išsilaiko iki pusės valandos).

**Inkubacinis periodas** 2–48 val. (retkarčiais – ilgiau).

**Klinika:**

* ūmi eiga, šalčio krėtimas, pakyla temperatūra (39–40 oC);
* „laužo“ visą kūną, kaulus, sąnarius, skauda akių obuolius, gerklę;
* užgula nosį, tačiau sloga pasireiškia tik 2–3 parą;
* dažnai vargina sausas kosulys, išberia apie lūpas – lūpų pūslelinė.

**Komplikacijos:**

Dažniausia gripo komplikacija – virusinis (ligos pradžioje) ir bakterinis (vėlyvoje stadijoje) plaučių uždegimas. Pastarąjį dažniausia sukelia pneumokokai, stafilokokai, streptokokai, influenzos hemofilas. Komplikacijos: veido daubų uždegimas (sinusitas), bronchitas, vidinės ausies uždegimas. Vyresniems žmonėms dažnai pasitaiko kraujotakos sistemos komplikacijos – širdies raumens uždegimas, venų ir arterijų trombozė.

**Gydymas:**

Nekomplikuotas gripas gydomas tik simptominėmis priemonėmis. Jei karščiavimas per 38 oC ar ligonį vargina mažesnė temperatūra (skauda galvą, šaltkrėtis, nemalonus karščio pojūtis) skiriama paracetamolio, varginant sausam kosuliui – jį slopinantys preparatai, į užgultą nosį lašiukai su efedrinu, mentoliu, adrenalinu. Organizmo imuninės sistemos stiprinimui patariama vartoti polivitaminus su mikroelementais.

**Prevencijos priemonės:**

Susirgus gripu negalima eiti į darbą. Namuose, pagal galimybę, susirgusį žmogų izoliuoti nuo kitų šeimos narių, ypač mažamečių vaikų. Ligonio kambarį dažnai vėdinti, valyti drėgnu būdu, naudoti vienkartines nosinaites ir rankšluosčius, jei jų nėra – daugkartinio naudojimo nosinaites ir rankšluosčius, dažnai juos keisti ir virinti.

Ligonį būtina girdyti šiltais gėrimais: karšta aviečių ar liepžiedžių arbata, karštu pienu su medumi ir kt. Karšti gėrimai skatina prakaitavimą (ypač karštai apsiklojus), sudrėksta burnos ir kvėpavimo takų gleivinės. Nuo to palengvėja kvėpavimas per nosį, mažiau vargina sausas kosulys, sumažėja temperatūra, pagerėja savijauta. Vidutiniškai karščiuojantis ligonis turėtų suvartoti per parą 2–3 litrus skysčių. Jeigu būklė negerėja, reikia tuoj pat kreiptis į medikus.

Pati efektyviausia apsaugos priemonė – imunoprofilaktika (skiepai). Skiepijimo nuo gripo pagrindinis tikslas – sumažinti sunkių gripo formų ir lėtinių ligų komplikacijų skaičių, išvengti susirgimų ir sukėlėjo platinimo aplinkiniams.

Dėl susidariusios nepalankios paukščių gripo situacijos Azijos šalyse, Rusijoje, Turkijoje ir Rumunijoje, taip pat padidėjus gripo pandemijos atsiradimo grėsmei, jeigu virusas mutuotų ir taptų užkrečiamas nuo žmogaus, Pasaulio sveikatos organizacija ragina pasiskiepyti kuo daugiau rizikos grupės ir sveikų žmonių.

Gripo virusui būdinga jo antigeninės sudėties kaita, todėl kasmet Pasaulinė sveikatos organizacija prognozuoja labiausiai paplitusias viruso padermes ir rekomenduoja gripo vakcinos antigeninę sudėtį.

Skiepytis nuo gripo Lietuvoje rekomenduojama spalio–lapkričio mėnesiais, tačiau ir gruodžio mėn. skiepytis nėra vėlu, nes per 2–3 sav. įgyjamas optimalus atsparumas po paskiepijimo.

Vakcinos kokybiškos ir gerai toleruojamos (*Vaxigrip* – prancūziška, *Fluarix* – belgiška, *Influvac* – olandiška).

**VAKCINACIJA NUO GRIPO YPAČ REKOMENDUOJAMA:**

* slaugos ir palaikomojo gydymo ligonių arba skyrių, globos institucijų pacientams;
* suaugusiems ir vaikams, vyresniems kaip 6 mėn., sergantiems lėtinėmis širdies kraujagyslių, plaučių ligomis, bronchine astma, metabolinėmis ir inkstų ligomis arba kuriems yra imunodeficitinė būklė;
* nėščiosioms;
* 65 m. ir vyresniems asmenims;
* asmens sveikatos priežiūros ir globos institucijų darbuotojams;
* rizikos grupių asmenų šeimos nariams ir kitiems kontaktiniams asmenims;
* kūdikių iki 6 mėn. tėvams ir kitiems kontaktuojantiems su jais asmenims;
* asmenims, dirbantiems darbą, kurio metu susiduriama su dideliu žmonių skaičiumi (mokytojai, pardavėjai, visuomeninio transporto vairuotojai).

**SAUGAUS ATSTUMO LAIKYMASIS**

1. Didžiausią galimybę užsikrėsti gripu turi žmonės, esantys iki 1 metro atstumu nuo sergančio gripu asmens. Todėl reikia kiek įmanoma stengtis, kad darbuotojai laikytųsi didesnio nei 1 m atstumo vieni nuo kitų.

2. Gripo pandemijos sąlygomis tikslinga riboti susirinkimų ir asmeninių susitikimų skaičių, pirmenybę teikti bendravimui telefonu ir kitomis ryšio priemonėmis. Patartina vengti rankų paspaudimų, bučinių, kitų fizinių kontaktų, socialinių ir religinių ritualų, kurių metu liečiamasi prie kitų žmonių arba daugelio žmonių liečiamų daiktų.

3. Darbdaviai turi sudaryti tokias darbo sąlygas, kad nėščios darbuotojos ir darbuotojai, kurie serga lėtinėmis ligomis, gripo pandemijos metu nevykdytų funkcijų, susijusių su tiesioginiu kontaktu su gripu užsikrėtusiais asmenimis.

4. Rekomenduojama darbo vietose daryti dirbtines užtvaras iš stiklo, plastiko ar kitų medžiagų saugiam atstumui užtikrinti.

**kosėjimo ir čiaudėjimo ETIKETO BEI RANKŲ HIGIENOS LAIKYMASIS**

1. Gripo virusas paprastai plinta oro lašeliniu būdu. Čiaudint ar kosint susidarantys lašeliai patenka ant virusui imlių žmonių viršutinių kvėpavimo takų gleivinės. Užkratas taip pat gali būti perduodamas per kontaktą su kvėpavimo takų išskyromis (pvz., liečiant daiktus arba paviršius, kuriuose yra virusas, ir po to liečiant savo akis, nosį ar burną).

2. Suaugusieji paprastai gali užkrėsti kitus žmones vieną dieną prieš gripo simptomų pasireiškimą ir iki penkių dienų nuo simptomų pradžios. Vaikai gali užkrėsti kitus dešimt ir daugiau dienų nuo simptomų atsiradimo.

3. Kosėjimo ir čiaudėjimo etiketas bei rankų higiena – paprastos ir efektyvios priemonės, sumažinančios gripo viruso plitimą.

4. Kosėjimo ir čiaudėjimo etiketo taisyklės:

4.1. kosint ar čiaudint, būtina užsidengti burną ar nosį su nosine (geriau vienkartine), nusisukti;

4.2. jei nosinės nėra – kosėti ar čiaudėti į drabužius, kurie nekontaktuos su atvira ranka ir veiks kaip oro filtras (į alkūnės linkį, skverną);

4.3. neužsidengti burnos ar nosies delnu;

4.4. nosiai valyti ar išsišnypšti naudoti vienkartines nosines, jas panaudojus išmesti į šiukšlių dėžę ir nedelsiant nusiplauti rankas;

4.5. nekosėti ir nečiaudėti kitų žmonių draugijoje – išeiti į kitą vietą;

4.6. neiškvėpti oro į kito žmogaus pusę;

4.7. vengti kontakto su didelės gripo komplikacijų rizikos grupės žmonėmis: mažais vaikais, nėščiosiomis, pagyvenusiais ligotais žmonėmis;

4.8. sveikas asmuo, atsidūręs kito asmens kosėjimo ar čiaudėjimo zonoje, turėtų nuo jo pasitraukti, trumpam sulaikyti kvėpavimą.

5. Rankų higienos taisyklės:

5.1. plauti rankas kuo dažniau;

5.2. plauti rankas prieš valgį;

5.3. plauti rankas palietus galimai užkrėstą daiktą;

5.4. vengti liesti durų rankenas, turėklus ir kitus daiktus, kurie galėjo būti liečiami kitų žmonių;

5.5. vengti kontakto su daiktais, kuriais keičiamasi (pinigais, bilietais ir kt.): mūvėti pirštines, atsiskaityti taip, kad nereikėtų grąžos, atsiskaityti mokėjimo kortele, naudotis ne vienkartiniais, o daugkartiniais transporto bilietais;

5.6. palietus galimai užkrėstą daiktą, neliesti rankomis savo nosies ar burnos, netrinti akių;

5.7. jei rankos suterštos kvėpavimo takų išskyromis, jos plaunamos muilu ir vandeniu;

5.8. jei nėra galimybės nusiplauti rankų, jas galima valyti rankų antiseptiku.

6. Įstaigoje prie kriauklių (praustuvų) turi būti rankų plovimo priemonių.

7. Kuo dažniau vėdinti ir valyti patalpas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TINKAMO ELGESIO SUSIRGUS GRIPU APRAŠAS NR. 10**

1. Gripo pandemijos metu, kai gydymo įstaigos perpildytos, tikslinga, kad asmenys, kurių gyvybei pavojus negresia (ligos eiga nesunki), ir kuriems nebūtina gauti dokumentą, pateisinantį neatvykimo į darbą priežastis, gydytųsi namuose, apie susirgimą telefonu pranešę pirminės asmens sveikatos priežiūros įstaigai, prie kurios yra prisirašę, ir nesilankytų pirminės sveikatos priežiūros įstaigose, nekviestų į namus šeimos gydytojų ir greitosios medicinos pagalbos brigadų. Prireikus konsultacijos rekomenduojama kreiptis į gydymo įstaigą arba sveikatos priežiūros specialistą telefonu arba kitomis nuotolinio ryšio priemonėmis.

2. Asmenims, kuriems pasireiškė gripo simptomai, rekomenduojama:

2.1. būti namuose iki gripo simptomų pabaigos, daug gulėti;

2.2. vartoti daug skysčių (vengti turinčių alkoholio, kofeino);

2.3. nerūkyti;

2.4. nepriimti svečių;

2.5. turėti termometrą, skysčių, maisto, servetėlių ir kitų asmens higienos priemonių (rekomenduojama šiais daiktais apsirūpinti iki gripo pandemijos pradžios, paskelbus jos grėsmę);

2.6. turėti paracetamolio ar kitų vaistų, kurių sudėtyje yra acetominofeno;

2.7. dažnai vėdinti ir valyti patalpas.

3. Elgesio karščiuojant rekomendacijos:

3.1. nebūtina mažinti temperatūros vaistais, kai ji yra mažesnė nei 39 oC;

3.2. karščiuojant netikslinga stipriai apsikloti, tai sumažina kūno šilumos apykaitą;

3.3. aspiriną (acetilsalicilo rūgštį) karščiuojant vartoti nerekomenduojama;

3.4. temperatūrai mažinti siūlytina vartoti vaistus, kurių sudėtyje yra acetominofeno (paracetamolį ar panašius).

4. Sergančiojo gripu namuose taikytinos infekcijos plitimo prevencijos priemones:

4.1. kosėjimo ir čiaudėjimo etiketas bei rankų higiena;

4.2. ligonio šeimos nariai ar lankytojai po kontakto su juo turi nusiplauti rankas;

4.3. ligonis turi naudotis atskirais valgymo ir gėrimo reikmenimis.

5. Gripo pandemijos metu pacientai į pirminės asmens sveikatos priežiūros įstaigas turėtų kreiptis karščiavimui užtrukus ilgiau nei 4–5 dienas, taip pat jei jiems būtina gauti dokumentą, pateisinantį neatvykimo į darbą priežastis.

6. Dėl skubiosios medicinos pagalbos patartina kreiptis atsiradus krūtinės skausmui, dusuliui, stipriam vėmimui, sąmonės sutrikimams ar kitiems pavojingiems požymiams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RENGINIŲ RIBOJIMO TVARKOS, NUSTAČIUS SUSIRGIMŲ, SUKELTŲ GRIPO VIRUSO,**

**IR KILUS GRIPO PANDEMIJAI, APRAŠAS NR. 11**

1. Renginių ribojimo tvarkos, nustačius susirgimų, sukeltų gripo viruso, ir kilus gripo pandemijai, aprašas reglamentuoja renginių ribojimo teatruose ir koncertinėse įstaigose tvarką kilus gripo pandemijai.

2. Šio aprašo tikslas – ribojant renginius užkirsti susirgimų, sukeltų gripo viruso ar pandeminio gripo, plitimą, apsaugoti gyventojus, teatrų ir koncertinių įstaigų darbuotojus nuo galimybės užsikrėsti gripu.

3. Paskelbus ekstremalią situaciją, sukeltą gripo A viruso ar kilusios gripo pandemijos, vienos ar daugiau apskričių teritorijoje ir atsižvelgiant į Komisijos rekomendacijas, šiose teritorijose esantys teatrų ir koncertinių įstaigų vadovai privalo nedelsiant imtis šių veiksmų:

3.1. žiniasklaidos priemonėse informuoti visuomenę, kad teatre ar koncertinėje įstaigoje renginiai nevyks, kol Lietuvos Respublikos Vyriausybės ekstremalių situacijų komisija (toliau vadinama – Komisija) paskelbs ekstremalios situacijos, sukeltos gripo A viruso ar kilusios gripo pandemijos, pabaigą;

3.2. renginius nukelti vėlesniam laikui, o jeigu renginio nukelti neįmanoma, teisės aktų nustatyta tvarka grąžinti pinigus už bilietus juos įsigijusiems piliečiams;

3.3. atšaukti repeticijas;

3.4. atšaukti gastroles Lietuvoje ir užsienyje;

3.5. atšaukti užsienio partnerių planuotus renginius;

3.6. užtikrinti materialiojo turto apsaugą;

3.7. užtikrinti racionalų finansinių išteklių naudojimą;

3.8. nevykdyti veiklos, kol Komisija paskelbs ekstremalios situacijos pabaigą.

4. Komisijai atšaukus ekstremalią situaciją, sukeltą gripo viruso ar kilusios gripo pandemijos, teatro ar koncertinės įstaigos vadovai privalo apie atnaujintą veiklą informuoti visuomenę žiniasklaidos priemonėse.

**PASTABA. Vadovautis Lietuvos Respublikos kultūros ministro 2009 m. vasario 26 d. įsakymu Nr. ĮV-101 „Dėl Renginių ribojimo tvarkos, nustačius susirgimų, sukeltų gripo A(H5N1) viruso, ir kilus gripo pandemijai, aprašo patvirtinimo“.**

*\_\_\_\_\_\_\_\_\_\_*\_\_\_\_\_\_\_\_\_\_\_\_\_\_\_\_